484 



erit nostra Thea. Veronica maritima. Sed certissime quaeris, 

 quomodo fieri potest, vt Veronica maritima pro Thea vendi 

 posset? Quod vt videas integram Theae Roeskildensis hi- 

 storiam narrabo. Vir ille, qui in Horto suo hunc Thesaurum 

 habere putavit, ex iis est, qui vinum adustum diuendunt, et 

 vilioris generis homines hospitantur, quos inter praesertim 

 sunt, qui e Bohemia aduenientes vasa vitrea vendunt. Horum 

 quidam credulo huic viro plantam pro vera Thea dederunt, 

 et vti in nouellis legitur, persuaserunt, eam e China esse 

 allatam . . . ' ) Vnicus ille infelicis nostrae legationis super- 

 stes Dn. Niebuhr nondum aduenit. Goettingae iam esse dici- 

 tur. Fabricius cum fratre suo relicto Edinburgo iam Londinum 

 petit. Briinnichius Italas perlustratur terras, meque oportet 

 quiescere Hafniae. 



Viuas sospes ae felicissimus , fautor optime, honoratis- 

 sime, amatissime. Salutes rogo illustrem Dominam, nobilissi- 

 masque filiolas. Haggbyenses omnes, bonos illos bonasque, 

 salutare, si ita licet, oro. Valeas iterumque valeas! 



Hafniae d. XXVI. Septembr. 1767. 



(103)* Praenobilissimo, Eruditissimo 



Dno Doctori ae Professori C. a Linné 

 Fautori amicissimo 



S. pi. d. 



J. Zoega. 



Accepi dissertationes illas parentis TVI venerandi, quas 

 nuper mihi mittere benigne voluisti, et maximas de iis gratias 

 ago. Flagro et flagramus omnes desiderio videndi Regnum 

 vegetabile systematis noui, nec spes nobis est, futurum hoc 

 ante quam hyeme praeterlapsa; hine ad TE me conuertere 

 audeo, nullus dubitans, quin pro TUA, quam veneror, amicitia 

 precibus meis nunc subiungendis aures praebiturus sis. 



) l'lantediaguoser og om Sendinger af Plauter. 



